Lav et referat af nedenstående tekst:

Tekst:
Der er kærlighed i luften ude ved vestkysten. Agger har nemlig fået sin helt egen sang. Og den er leveret lige fra hjertet af nogle af egnens mest trofaste tyske turister. - Folk er flinke her, og byen er gammel. Naturen er virkelig smuk, siger Carsten Arndt fra Slesvig. Han er kommet i Agger gennem de sidste 16 år med sin kone Tanja. Sammen lejer de et sommerhus i byen flere gange om året. I efteråret havde han så bandet Farvenspeel med sig for at optage musikvideoen til nummeret ’In Dich Verliebt’ – Forelsket i dig. Målet med musikken er at give andre turister lyst til at besøge byen, de over årene er blevet så vilde med. - Agger har brug for flere turister for at overleve, og det er vigtigt, at Agger overlever, siger Carsten Arndt. Gode reklame for Agger Der er rigtig mange tyskere, der rejser til vestkysten på ferie, og lige nu peger alle tal på, at det fortsætter. Men hos den lokale sommerhusudlejer havde man ikke forventet, at der ligefrem ville komme en kærlighedserklæring ud af det. - Jeg synes, det er en ret sød sang. Det er faktisk ret rørende, at vi har nogle tyske gæster, der har skrevet sådan en fin sang, siger Anne Marie Iversen, der er medejer hos Agger Feriehuse. - Det er helt sikkert fin reklame. Det er da udtryk for, at de er ret begejstrede for vores lille by. Vil også indspille sangen på dansk Men det stopper ikke her. Carsten Arndt er sammen med sin hustru Tanja begyndt at tage dansktimer. Ambitionen er, at ’In Dich Verliebt’ skal genindspilles i en dansk version. - Det bliver et hit, griner Carsten Arndt. Udover at turnere med deres band driver Tanja og Carsten Arndt en musikskole i Slesvig, hvor de bor, når de ikke er i Agger.

Referat:
’In Dich Verliebt’ er en kærlighedssang skrevet af tyske turister, der er vilde med at tage på ferie i Agger i Thy.